شاركت الفنانة فدوى طالب تصويرة جديدة على حسابها في انستكَرام من بعد انتهاء التورناج لي استمر أكثر من “أسبوع شهر” على حسب تعبيرها، والصورة بانت فيها عيانة بزاف. وكتبت فدوى على الصورة: “هادي هي نتيجة ديال 11 سيمانة ديال التصوير ، بتعبها وتمارتها وستريسها وحلاوتها ومرارتها وفرحها وحزنها والبعد على واليديك وحبابك، ولكن لي مكانش فالبال هو ولات عندي ناس آخرين لي خليتهم بالبكا و حزن كبييير لي غادي يبقاو فبالي مدى الحياة و مغاديش نساهم”. التصوير ديال العمل الجديد لفدوى لي تم تصويرو في مدينة بجعد، وطيلة هاد المدة كان فريق العمل في ضيافة ناس المدينة، لي استضفوهم حتى سالات فترة التصوير، خصوصا ان هادشي تزامن مع انتشار فيروس كورونا المستجد. 
من بعد 11 سيمانة ديال التصوير.. فدوى طالب نشرات تصويرة بانت فيها مبدلة